СТЕПЕНИШНИ АУТОМАТСКИ ПРЕКИДАЧИ

Степенишни аутоматски прекидачи се употребљавају у ходницима,степеништима и другим пролазима где је потребно да се светло укључи у одређеном тренутку и да се само искључи после извесног времена.

У употреби је велики број степенишних аутомата:

1. Степенишни аутомат са електромагнетним и сатним механизмом
2. Живин степенишни аутомат (ретко се користи)
3. Електронски

Укључење и искључење степенишног светла може се извршити и помоћу временског релеја и контактора.

Главни делови степенишног аутоматског прекидача са сатним механизмом су:

* Прекидач за избор начина рада
* Електромагнет са котвом
* Живин контакт
* Сатни механизам и
* Прикључне стезаљке

Прекидач за избор начина рада има 3 положаја: „дан“, „вече“ и „ноћ“. У првом положају степенишни аутомат је потпуно искључен и не може се активирати тастером постављеним по спратовима. У другом положају прекидач укључује све сијалице на степеништу и оне све време раде. У трећем положају се омогућава деловање степенишног аутомата.